ભાંડુ (તા. વિસનગર)

ભાંડુ ભારત દેશના પશ્ચિમ ભાગમાં આવેલાં  ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા વિસનગર તાલુકામાં આવેલું એક  ગામ છે. ભાંડુ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ,  દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય છે.

 નામ 
આ ગામ બારોટ જ્ઞાતિએ વસાવેલું માટે પહેલા તેનું નામ ભાટાવાડુ હતું જે અપભ્રંશ થઈને ભાંડુ થયું.

 ધાર્મિક સ્થળો 
ગામમાં યોગેશ્વર મહાદેવનું મંદિર આવેલું છે.

 શિક્ષણ 
ભાંડુ ગામમાં મહેસાણા હાઇવે નજીક લાલજીભાઈ ચતુરભાઈ ઇન્સ્ટિટ્યુટ ઓફ ટેકનોલોજી (એલ.સી.આઇ.ટી-LCIT) આવેલી છે જ્યાં ઇજનેરી વિદ્યાશાખાના અભ્યાસક્રમો ચાલે છે.

 સંદર્ભ 

શ્રેણી:વિસનગર તાલુકો